Document ID: 32002L0066

32002L0066
L 192/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2002/66/EО НА КОМИСИЯТА
от 16 юли 2002 година
за изменение на приложенията към Директиви 76/895/EИО, 86/362/EИО, 86/363/EИО и 90/642/EИО на Съвета за определянето на максимални количества на остатъци от пестициди във и върху плодове и зеленчуци, зърнени култури, храни от животински произход и някои продукти от растителен произход, включително плодове и зеленчуци
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 76/895/EИО на Съвета от 23 ноември 1976 г. за определянето на максимални количества на остатъци от пестициди във и върху плодове и зеленчуци (1), последно изменена с Директива 2000/82/EО на Комисията (2), и по-специално член 5 от нея,
като взе предвид Директива 86/362/EИО на Съвета от 24 юли 1986 г. за определянето на максимални количества на остатъци от пестициди във и върху зърнени култури (3), последно изменена с Директива 2002/42/EО на Комисията (4), и по-специално член 10 от нея,
като взе предвид Директива 86/363/EИО на Съвета от 24 юли 1986 г. за определянето на максимални количества на остатъци от пестициди във и върху храни от животински произход (5), последно изменена с Директива 2002/42/EО, и по-специално член 10 от нея,
като взе предвид Директива 90/642/EИО на Съвета от 27 ноември 1990 г. за определянето на максимални количества на остатъци от пестициди във и върху продукти от растителен произход, включително плодове и зеленчуци (6), последно изменена с Директива 2002/42/EО, и по-специално член 7 от нея,
като има предвид, че:
(1)
За зърнени култури и продукти от растителен произход, включително плодове и зеленчуци, нивата на остатъците трябва да отразяват употребата на минимални количества пестициди, необходими за постигане на ефективна защита на растения, прилагани по такъв начин, че количеството остатъци да е практически възможно най-ниското и токсикологично допустимо, по-специално спрямо опазването на околната среда и защитата на здравето на потребителите по отношение на прогнозната допустима дневна доза (ДДД). За храни от животински произход нивата на остатъците трябва да отразяват консумацията от животните на зърнени култури и продукти от растителен произход, третирани с пестициди и, ако е целесъобразно, преките последствия от употребата на ветеринарни лекарства. Максималните нива на остатъци на Общността (МНО) представляват горната граница на количествата от такива остатъци, които могат да се открият в продуктите, когато производителите са спазвали добри селскостопански практики.
(2)
МНО за пестицидите трябва непрекъснато да се преразглеждат и могат да бъдат изменяни, за да се вземе предвид новата информация и данни. МНО трябва да се определят на границата на аналитично определяне, когато няма разрешени употреби.
(3)
Бяха приети решения от Комисията да не бъдат включвани активни вещества в приложение I към Директива 91/414/EИО на Съвета от 15 юни 1991 г. относно пускането на пазара на продукти за растителна защита (7), последно изменена с Директива 2002/48/EО на Комисията (8) за: линдан (Решение 2000/801/EО на Комисията) (9), куинтоцин (Решение 2000/816/EО на Комисията) (10), перметрин (Решение 2000/817/EО на Комисията) (11), зинеб (Решение 2001/245/EО на Комисията) (12) и паратион (Решение 2001/520/EО на Комисията) (13). Съгласно тези решения продуктите за растителна защита, съдържащи тези активни вещества, вече не се разрешават за употреба в Общността. Поради това е необходимо да бъдат добавени всички остатъци от пестициди, произтичащи от употребата на тези продукти за растителна защита, към приложенията на Директиви 86/362/EИО, 86/363/EИО и 90/642/EИО, за да се позволи съответен надзор и контрол на забраната на тяхната употреба и за да се защити потребителят. Тъй като е невъзможно да се разграничи при рутинно наблюдение зинеб от други дитиокарбамати, не е възможно да се определят МНО за зинеб. За да се удовлетворят основателните очаквания за употреба на съществуващите запаси от пестициди, решенията на Комисията за невключване предоставиха гратисен период, така че е целесъобразно МНО, основаващи се на аргумента, че употребата на въпросното вещество не е разрешена в Общността, не следва да се прилагат до изтичането на гратисния период, прилаган за това вещество.
(4)
Максимални нива на остатъци вече са определени по отношение на линдан и паратион за някои продукти в приложение II към Директива 76/895/EИО (изменена с Директива 82/528/EИО на Комисията) (14), но настоящата директива позволява на държавите-членки да определят по-високи МНО. За да бъдат определени хармонизирани максимални количества на остатъци от пестициди за линдан и паратион във и върху плодове и зеленчуци на общностно равнище, е необходимо тези МНО да бъдат включени в Директива 90/642/EИО. Освен това МНО трябва да бъдат изменени с оглед оттеглянето на разрешителните на общностно равнище.
(5)
Максималните нива на остатъци в Общността и нивата, препоръчани от Кодекс алиментариус, са определени и оценени по сходни процедури. Съществуват ограничен брой максимални нива на остатъци в Кодекса за линдан, куинтоцин, перметрин и паратион. Те бяха отчетени при определянето на максимални нива на остатъци в настоящата директива. МНО на Кодекса, които ще бъдат препоръчани за оттегляне в близко бъдеще, не бяха взети предвид. МНО на Кодекса за линдан 0,1 мг/кг (яйца) и 0,7 мг/кг (птиче месо) са ГСОНП (гранични стойности на остатъци от неизвестен произход). Тези МНО не са определени на нивото, което би било резултат от текущата употреба на продукти за растителна защита, а отчитат факта, че предишната употреба на веществата е довела до остатъци, които могат да бъдат считани за замърсители. МНО, основани на МНО от Кодекса, след като бяха оценени в светлината на риска за потребителите, не беше установен риск при използването на токсикологични параметри, базирани на изследванията, с които Комисията разполага. ДДД за линдан е 0,001 мг/кг тт/ден (ССПО , 1997), като не се счита за необходима критична референтна доза, ДДД за паратион е 0,004 мг/кг тт/ден (ССПО, 1995), КРД е 0,01 мг/кг тт/ден (ССПО, 1995), ДДД за параметрин е 0,05 мг/кг тт/ден (ССПО, 1999), КРД не се счита за необходима, ДДД за куинтоцин е 0,01 мг/кг тт/ден (ССПО, 1995), КРД не се счита за необходима.
(6)
Общността уведоми Световната търговска организация за проекта на директива на Комисията, а получените коментари бяха взети предвид при окончателния вариант на директивата. МНО за специфични комбинации пестициди/култури, използвани в трети страни, могат да бъдат разглеждани от Комисията въз основа на предадени приемливи данни (15).
(7)
Предвидените в настоящата директива мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
В приложение II към Директива 76/895/EИО рубриките, отнасящи се до линдан и паратион, се заличават.
Член 2
В част А на таблицата от приложение II към Директива 86/362/EИО се добавят рубрики за следните остатъци от пестициди:
„Остатъци от пестициди
Максимални нива (мг/кг)
Линдан
0,01 (16) зърнени храни
Куинтоцин (сума от куинтоцин и пентахлоро-анилин, изразен като куинтоцин)
0,02 (16) зърнени храни
Перметрин (сума от изомери)
0,05 (16) зърнени храни
Паратион
0,05 (16) зърнени храни
Член 3
Добавят се рубрики за следните остатъци от пестициди към таблицата в част А на приложението към Директива 86/363/EИО:
Остатъци от пестициди
Максимално ниво (мг/кг)
На мазнини, съдържащи се в месо, месни заготовки, карантия и животински мазнини, изброени в приложение I с кодове по КН 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 и 1602(i) (iv)
За сурово краве мляко и пълномаслено краве мляко изброени в приложение I с код по КН 0401; за останалите храни с кодове по КН 0401, 0402, 0405 00, 0406 в съответствие със (ii) (iv)
На пресни яйца с черупки, в птичи яйца и яйчни жълтъци, изброени в приложение I с кодове по КН 0407 00 и 0408(iii) (iv)
„Линдан
Птиче месо 0,7 (17)
Други 0,2 (18)
0,001 (19)
0,1 (17)
Куинтоцин
0,01 (19)
0,01 (19)
0,01 (19)
Паратион
0,05 (19)
0,05 (19)
0,05 (19)
Член 4
В таблицата от приложение II към Директива 90/642/EИО рубриките за остатъци от пестициди, които фигурират в приложението към настоящата директива, се добавят или изменят.
Член 5
Настоящата директива влиза в сила на двадесетия ден след публикуването ѝ в Официален вестник на Европейските общности.
1.
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 30 ноември 2002 г. Те незабавно информират Комисията за това.
2.
Те прилагат тези разпоредби от 1 декември 2002 г. за линдан, куинтоцин и перметрин и от 1 май 2003 г. за паратион.
3.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 6
Адресати на настоящата директива са държавите-членки.
Съставено в Брюксел на 16 юли 2002 година.

Labels: 0
17
20
6